Abraham Faure - Wikipedia

# Abraham Faure

### vanuit Wikipedia, die vrye ensiklopedie.

Dr. Abraham Faure was 45 jaar lank predikant van die Groote Kerk, Kaapstad en stigter van die NG Kerk se amptelike blad, die Kerkbode.

Abraham Faure is op 29 Augustus 1795 op Stellenbosch gebore en vertrek in 1814 na Engeland vir verdere studie. Twee jaar later gaan hy na Nederland om aan die Uiversiteit van Utrecht in teologie te studeer. Hy keer in 1818 terug en word predikant op Graaff-Reinet, waar die gemeente, die sesde in die land, toe 26 jaar oud was. In 1822 vetrek hy na die Groote Kerk waar hy predikant sou bly tot 1867.

Dr. Faure het hom besonder vir onderwyssake beywer en was een van die stigters van die Zuid-Afrikansche Athenaeum, wat later as die Suid-Afrikaanse Kollege sou bekend staan. Hy het ook 'n aandeel in die stigting van die opvoedingsinstituut Tot Nut van het Algemeen gehad en kan feitlik as die vader van die Teologiese Kweekskool (in 1859 opgerig) op Stellenbosch beskou word.

Verder het 'n leidende rol in die totstandkoming van blaaie soos die Het Zuid-Afrikaansche Tijdschrift (1824), De Honigbij (1843) en De Kerkbode (1849) gehad, terwyl hy vir die daarstelling van die eerste Sondagskool in 1844 verantwoordelik was en baie jare as voorsitter van die Suid-Aftikaanse Bybelgenootskap gedien het.

In 1862 ontvang Faure 'n eredoktorsgraad van die Rutgers College in New Brunswick, V.S.A.. Hy sterf op 29 Maart 1875 in Kaapstad.

## [wysig] Bronne

- Albertyn, C.F. (hoofred.), Afrikaanse Kinderensiklopedie (derde uitgawe), Kaapstad, (jaartal onbekend).
- Olivier, ds. P.J., Ons gemeentelike feesalbum, N.G. Kerk-uitgewers, Kaapstad en Pretoria, 1952.

Ontsluit van "http://af.wikipedia.org../../../a/b/r/Abraham_Faure_1f95.html"

Kategorie: Suid-Afrikaanse predikante

##### Views

- Artikel
- Bespreking
- Huidige wysiging

##### Soek